حزب العمال القومي الاشتراكي الالمانى (ألمانى: Nationalsozialistische Deutsche Arbeiterpartei (مساعده·معلومات) (NSDAP)) مشهور بالإختصار الحزب النازى حزب ألمانى متطرف بيتبع الايديولوجيا النازيه ما بين 1919 و 1945. كان رئيسه و زعيمه هيتلر, اللى نشر فيه افكاره و سيطر على المانيا و خلها تبقى المانيا النازيه. الحزب بيتصنف انه من احزاب اقصى اليمين او اليمين المتطرف. بعد هزيمة المانيا الحرب العالميه الاولى و توقيع معاهدة فيرساى و الكساد الكبير, اللى كان فى العالم وقتها, و الهزيمة الجامده اللى المان حاسنها, كانت ناس كتير شايفه ان لازم يكون فيه حزب جامد بيجمع و يوحد العمال و يحسن الاقتصاد و يرفع الروح المعنويه للالمان بعد خسارتهم الحرب و يقدم المانيا للاحسن و تحت الافكار دى اتئسس الحزب فى 5 يناير 1919 لما اسس انتون دريكسلر والصحفى كارل هارير حزب العمل الالمانى فى ميونخ. فى واحدا من الاجتماعات و المناقشات للحزب فى سبتمتبر 1919 كان فيه جدل و نقاش جامد شارك فيه هيتلر, و حسب كلام هيتلر فى كتابى كفاحى انه فى الاجتماع دا دريكسلر جاله و اداله كتاب "يقظتى السياسيه" و حسب كلام هيتلر برضه ان الكتاب دا اثر فيه جامد, بعد كدا فى نفس اليوم اتبعت لهيتلر جواب بيدعوه فيها انه ينضم للحزب معاهم.